Solicitarea informațiilor de interes public,

Pentru solicitarea informaţiilor, conform prevederilor Legii privind liberul acces la informaţiile de interes public nr.544/2001, precum şi pentru  transmiterea petiţiilor, vă puteţi adresa **Primăriei comunei Șiria** cu o solicitare scrisă transmisă pe următoarele căi: poştă- adresa str.Reg.85 Infanterie nr.10, comuna Șiria, jud. Arad, fax- 0257531449 sau pe adresa de email : registratura@primariasiria.ro

Soluţionarea cererilor de informaţii de interes public, se va face cu **respectarea cerinţelor Legii nr.544/2001 art.6 alin.3**, cu modificările ulterioare

(3) Solicitarea în scris a informațiilor de interes public cuprinde următoarele elemente:  
a) autoritatea sau instituția publică la care se adresează cererea;  
b) informația solicitată, astfel încât să permită autorităţii sau instituției publice identificarea informației de interes public;  
c) numele, prenumele și semnătura solicitantului, precum și adresa la care se solicită primirea răspunsului.

**Legea nr.544/2001 ,** art.7 (1) Autorităţile şi instituţiile publice au obligaţia să răspundă în scris la solicitarea informaţiilor de interes public în termen de 10 zile sau, după caz, în cel mult 30 de zile de la înregistrarea solicitării, în funcţie de dificultatea, complexitatea, volumul lucrărilor documentare şi de urgenţa solicitării. În cazul în care durata necesara pentru identificarea şi difuzarea informaţiei solicitate depăşeşte 10 zile, răspunsul va fi comunicat solicitantului în maximum 30 de zile, cu condiţia înştiinţării acestuia în scris despre acest fapt în termen de 10 zile.  
  (2) Refuzul comunicării informaţiilor solicitate se motivează şi se comunica în termen de 5 zile de la primirea petiţiilor.

[Persoană](https://www.ccr.ro/contact/) responsabilă informații publice

Consilier juridic Molnar Tunde